b'\n_START_ARTICLE_\nPokret slobodnih programa\n_START_SECTION_\nKratka povijest\n_START_PARAGRAPH_\nPokret zapo\xc4\x8dinje u 70-im godinama pro\xc5\xa1log stolje\xc4\x87a pod okriljem tada\xc5\xa1nje \xe2\x80\x9ehackerske\xe2\x80\x9c kulture. Osoba koja je najzaslu\xc5\xbenija za to je Richard Stallman, (16. travnja 1953) ameri\xc4\x8dki aktivist, hacker i informati\xc4\x8dar, i njegov GNU projekt koji je pokrenuo u 1983 iz kojeg se razvio GNU operacijski sustav koji razvija slobodne programe. Stallman je osnovao i Zakladu slobodnih programa (Free Software Foundation), neprofitnu organizaciju \xc4\x8diji je cilj potpomaganje Pokreta slobodnih programa. Neke kompanije uklju\xc4\x8dene u pokret se odvajaju radi razli\xc4\x8ditih stavova. Zbog toga u 1998. Eric Raymond i Bruce Perens osnivaju Inicijativu otvorenog pokreta.\n_START_SECTION_\nUspjesi pokreta\n_START_PARAGRAPH_\nPokret slobodnih programa je, zahvaljuju\xc4\x87i svom radu, javnim tribinama, akcijama osvje\xc5\xa1tavanja, bu\xc4\x91enjem svjesti javnosti i sli\xc4\x8dnim aktivnostima doveo do nekih zna\xc4\x8dajnih promjena. Najpoznatije takve promjene su se dogodile u Venezueli kad je vlada uvela zakon kojima se sve dr\xc5\xbeavne admistracije i agencije moraju prebaciti na slobodne programe. Sli\xc4\x8dan zakon donesen je u Republici Peruu , za koji najvi\xc5\xa1e zasluga ide Jacquesu Rodrichu Ackermanu i Dr. Edgaru Davidu Villanuevi, taj zakon se naziva Zakon 1609. U SAD-u su ulo\xc5\xbeeni veliki napori za izgla\xc5\xa1avanje sli\xc4\x8dnog zakona, ali jo\xc5\xa1 nije bilo konkretnih promjena.\n_START_SECTION_\nMjerenje napretka\n_START_PARAGRAPH_\nOhloh, web servis koji prati i mjeri napredak i produktivnost pokreta, je osnovan u 2004., a pokrenut tek u 2006. pritom na uvid daju\xc4\x87i detaljne kvantitativne i metri\xc4\x8dke analize. Ohloh, su osnovali biv\xc5\xa1i Microsoftovi menad\xc5\xbeeri Jason Allen i Scott Collison. Ovaj web servis do travnja ove godine je pratio 12 820 projekata.\n_START_SECTION_\nRazlika u nazivlju\n_START_PARAGRAPH_\n\xc4\x8cesta gre\xc5\xa1ka na engleskom govornom podru\xc4\x8dju, ali i u prijevodima, je mije\xc5\xa1anje zna\xc4\x8denja rije\xc4\x8di "free". Ona mo\xc5\xbee stajati za besplatno, ali i za slobodno. Na engleskom jeziku se to obja\xc5\xa1njava s izrekom: "Free as in freedom, not as in free beer." (Slobodno kao sloboda, a ne besplatno kao pivo.)'